66. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 174 της 12/19 Μαρτ. 1962 (ΦΕΚ Α΄ 44) Περί ιδρύσεως Ανωνύμου Εταιρείας Τεχνικού εξοπλισμού δια την αξιοποίησιν των νωπών γεωργικών προϊόντων. Έχοντες υπ’ όψει το άρθρ. 13 του Ν.Δ. 4087/1960 «περί ιδρύσεως Εταιρείας εξαγωγής ιδία νωπών γεωργικών προϊόντων κλπ.», το Ν.Δ. 4015/1959 «περί ειδικών διατάξεων αφορωσών τας ανωνύμους εταιρείας», την περί ανωνύμων εταιρειών κειμένων νομοθεσίαν, την υπ’ αριθ. 20/1962 γνώμην του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Δύναται το Ελληνικόν Δημόσιον από κοινού μετά της Αγροτικής Τραπέζης της Ελλάδος όπως ιδρύση Ανώνυμον Εταιρείαν κατά τας διατάξεις της περί Ανωνύμων Εταιρειών νομοθεσίας, πλην των δια των κάτωθι διατάξεων άλλως ρυθμιζομένων θεμάτων, προς τον σκοπόν αποκτήσεως και λειτουργίας ιδίων ή δι’ αναλήψεως της διαχειρίσεως και λειτουργίας υφισταμένων ή μελλοντικώς κατασκευασθησομένων, κέντρων διαλογής και συσκευασίας, ψυκτικών εγκαταστάσεων, (ψυκτικοί χώροι– ψυκτικά μεταφορικά μέσα), αποθηκών κοινών και αεροψυκτών, ως και πάσης φύσεως άλλων εγκαταστάσεων ή τεχνικών μεσών δια των οποίων θέλει προωθηθή η διάθεσις των νωπών γεωργικών προϊόντων τόσον εις το εσωτερικόν όσον και εις το εξωτερικόν. 2.(Καταργήθηκε από το άρθρ. 4 Π.Δ. 933/19-28 Νοεμ. 1979, ΦΕΚ Α΄ 261). Άρθρ.2.-«1.Το μετοχικόν κεφάλαιον της εν άρθρ. 1 του παρόντος Εταιρείας, ανερχόμενον εις το ποσόν των 63.600.000 δραχμών, κατανεμημένον εις 63.600 μετοχάς των 1.000 δραχμών εκάστης, δύναται ν’ αυξάνεται κατά την υπό του καταστατικού της και του Νόμ. 2190/1920 «περί Ανωνύμων Εταιρειών» προβλεπομένην διαδικασίαν. 2.Το ποσοστόν κατά κατηγορίαν μετοχών, το οποίον ανέρχεται εις 60% δια την ΑΤΕ και εις 40% δια την ΕΤΒΑ, δύναται εφ’ εξής να μεταβάλλεται δια της μεταβιβάσεως μετοχών τούτων εις Γεωργικάς Συνεταιριστικάς Οργανώσεις ή και εις Εταιρείας Συνεταιριστικής πλειοψηφίας, συμφώνως προς τας διατάξεις του άρθρ. 4 του Νόμ. 970/1979». Το άρθρ. 2 αντικαταστάθηκε ως άνω από το άρθρ. 2 Π.Δ. 933/19-28 Νοεμ. 1979 (ΦΕΚ Α΄ 261). (Αντί για τη σελ. 212,19(γ) Σελ. 212,19(δ) Τεύχος 1416 Σελ. 67 Αγροτική Τράπεζα 12.Θ.ζ.66 Άρθρ.3.-«1.Η Εταιρεία διοικείται υπό Διοικητικού Συμβουλίου ο αριθμός των μελών του οποίου καθορίζεται από το Καταστατικό της. Η εκπροσώπησις των επί μέρους κατηγοριών μετόχων εις το Συμβούλιο είναι αναλόγος προς την συμμετοχήν των εις το κεφάλαιον της Εταιρείας. 2.Κατόπιν μεταβιβάσεως μετοχών, βάσει των διατάξεων του άρθρ. 4 του Νόμ. 970/1979 εις Γεωργικάς Συνεταιριστικάς Οργανώσεις και Εταιρείας Συνεταιριστικής πλειοψηφίας, οι νόμιμοι εκπρόσωποί των καλούνται, κατά κατηγορίας, υπό του Προέδρου του Διοικητικού Συμβουλίου της Εταιρείας εις ειδικάς συνελεύσεις δια την, δια σχετικής πλειοψηφίας των εκπροσωπουμένων μετοχών, εκλογήν των εκπροσώπων των εις το Διοικητικόν Συμβούλιον. 3.Εις περίπτωσιν καθ’ ην δι’ οιονδήποτε λόγον δεν καταστεί δυνατή η εκλογή των εκπροσώπων των επί μέρους κατηγοριών, κατά την διαδικασίαν της προηγουμένης παραγράφου, η εκλογή των γίνεται υπό της γενικής συνελεύσεως των μετόχων». Το άρθρ. 3 αντικαταστάθηκε ως άνω από το άρθρ. 3 Π.Δ. 933/19-28 Νοεμ. 1979 (ΦΕΚ Α΄ 261). Άρθρ.4.-(Καταργήθηκε από το άρθρ. 4 Π.Δ. 933/19-28 Νοεμ. 1979 (ΦΕΚ Α΄ 261). 